Downloaded from YTS.LT
Official YIFY movies site: YTS.LT
25-43 ja 2?
Just nii.
Esimene grupp võib jõe äärde minna.
Teine grupp võib nüüd jõe äärde minna.
Nad ütlevad, et juba näevad gruppi.
Selge, sain aru.
Olge kõik tähelepanelikud.
Neli inimest on just jõkke minemas
teist allavoolu.
Kas tead? Ongi nemad.
Ma olen piiri 42. joonel,
liigun ida poole.
Selge, sain aru.
USA PIIRIVALVE ON ÜKS RIIGI SUURIMAID ÕIGUSKAITSEASUTUSI,
KUS TÖÖTAB PEA 20 000 VALVURIT.
Kõik on hästi. Istuge sellele toolile.
NAD KUULUVAD TOLLI- JA PIIRIVALVEAMETI ALLA
NING 2023. AASTAL VAHISTASID NAD ÜLE KAHE MILJONI INIMESE.
Olgu.
Tutvustage end ja kirjeldage enda karjääri arengut.
Öelge, kus te teenisite.
Rodney Scott.
Ma alustasin 1992. aastal
ja ma olin piirivalvur siin, San Diegos.
Hiljem olin patrullijuht El Centros,
siis tulin tagasi San Diegosse juhiks.
Ja lõpuks
paluti mul hakata USA piirivalve juhiks
2020. aasta veebruaris.
Miks see missioon tähtis on?
Mis kaalul on?
Kõige madalamal tasemel
on USA piirivalve ülesandeks Ameerika Ühendriikide kaitsmine.
Me peame teadma, kes ja mis meie koju siseneb.
Tegu võib olla narkokaubitsejatega.
Tegu võib olla inimkaubitsejatega.
Tegu võib olla terroristidega.
Ja kui pole kedagi,
kes kontrolliks, kes ja mis meie riiki siseneb,
oleksime ohus.
Meil on 328 piiripunkti,
mille kaudu inimesed peaksid meie riiki sisenema,
ja piirivalve vaatab, et see nii ka oleks.
SAN YSIDRO PIIRIPUNKT SAN DIEGO, CALIFORNIA
28. MAI 2010
Ta ju ei pane vastu.
Miks te temaga nii jõhkrad olete?
Ma ei tea, mis seal toimub, aga...
Midagi ta kindlasti teeb. Sõna ta küll ei kuula.
SAN DIEGO, CALIFORNIA
Ta oli illegaalne immigrant
ja politseinikud viisid teda tagasi Mehhikosse.
Kuid piiripunktis läks midagi valesti.
Vahejuhtum leidis aset San Ysidro piiripunktis.
Kriitilises seisundis mees viidi kohalikku haiglasse
ja on karta, et ta sureb.
See toimus vist lõuna paiku.
Me kuulsime uudistest,
et keegi oli piiril vahi all olles ära surnud.
Masinad hoidsid elus
härra Anastasio Hernándezit.
Tavapärase
mõrvajuurdluse puhul
tehakse infotund kohe pärast surmajuhtumit.
Kui saadakse teada, et keegi on surnud või suremas,
tuleb mõrvaüksus kohale.
Kuid antud juhtumi puhul piirivalve ei teavitanud meid.
Meile öeldi,
et seda võeti kui meditsiinialast juhtumit.
Nii et inimesed läksid
pärast oma öist vahetust koju.
Ühtegi tunnistajat kinni ei peetud.
Ja kuriteopaik puhastati ära.
Kõik oli läinud. Kuriteopaika ei saanud enam uurida.
Meil polnud selget pilti
kõigest, mis seal juhtus.
MOUNT HOPE'I SURNUAED SAN DIEGO, CALIFORNIA
MARIA PUGA, ANASTASIO NAINE
Ma mäletan,
et mõned politseinikud tulid külla
ja ütlesid, et toimus rüselus.
Et ta viidi haiglasse.
Aga nad ei öelnud, mis täpselt juhtus.
Me läksime haiglasse.
Üks õde kõndis meist mööda.
Ta ütles mulle: "Anastasio on kriitilises seisundis."
Ja...
Ma ei unusta iial seda pilku
oma tütre näol,
kui ta pöördus mu poole ja ütles, et ta on juba surnud.
Ma anusin Anastasiot, et ta tagasi tuleks.
Et ta tagasi meie juurde tuleks.
Meie laste nimel.
Sest me vajame teda.
Me olime 20 aastat koos San Diegos elanud.
Meil on viis last.
Kuid Anastasiol polnud dokumente.
Ta pidi riigist lahkuma.
Ta ütles: "Ma tean, kuidas piiri ületada. Ärge muretsege, ma tulen tagasi."
Keegi ei osanud arvata, et midagi sellist juhtub.
Aga ma andsin oma perele lubaduse.
Ma ütlesin, et sellega asi ei lõppe.
See pole veel kõik.
Anastasio Hernández suri eelmisel kuul
pärast šokki elektripüstolist,
mida kasutasid USA piirivalvurid.
Esiteks: kes Anastasio Hernández oli?
Ta oli 42-aastane.
Ta oli elanud USAs 26 aastat.
Ta ületas piiri illegaalselt, et siin tööd leida.
Ta ehitas siin basseine. Tal oli siin naine
ja viis USA kodanikust last, kes kõik siin elasid.
Paari nädala pärast on oodata tsiviilhagi,
mille perekond algatas.
Mina kohtasin Mariat.
Ta oli muidugi murest murtud,
aga ta ütles mulle:
"Ma nõuan taga õiglust."
Kui ma juhtumi vastu võtsin,
mõistsin ma, et taoline tsiviilhagi
piirivalve vastu
on nagu kuninga tapmine.
Peab veenduma, et sa mööda ei lase.
Me teadsime,
et see saab keeruline olema,
aga me ka teadsime
juba otsast peale,
et selle juhtumi juures oli midagi enamat,
sest piirivalvelt nõuti
teatud asitõendite ja teabe esitamist,
kuid mitmes olulises punktis
ei suutnud nad seda esitada.
Juurdluse alguses
olid meil mõned pealtnägijate videod,
aga nendel polnud midagi näha.
Niisiis tahtsime piirivalve enda videot,
et näha, mis seal juhtus.
Selle piirilõigu nimi on Whiskey 2.
Selles kohas saadetakse kinnipüütud riigist välja.
Seal peaksid kaamerad olema ja olidki.
Aga nad ütlesid, et neil pole selle kaamera salvestust,
ja meile üritati kärbseid pähe ajada.
Nad ütlesid, et nad ei oska süsteemi kasutada.
Ühel hetkel anti meile vale asukoht.
Mõne aja pärast saatsid nad meile teise video
enne hr Hernándeze väljasaatmist,
aga see oli ka kõik, mis me saime.
See ajas meid marru.
Võiks arvata, et maailma kõige toimekamal piiril
saame me kätte õige video,
aga me ei saanud seda kunagi.
Oli üks juhtum
San Diegos härra Anastasio Hernández Rojasega.
Kas mäletate seda?
Jah, mäletan.
Ta oli illegaalne immigrant ja piirivalve arreteeris ta.
Ta saadeti tagasi lõunasse,
aga ta läks endast välja.
Mitu valvurit pidid sekkuma
ja kokkuvõttes... See lõppes tema surmaga.
Palun rääkige meile
turvalindistustest. Piirivalve ei andnud neid.
Mis te sellest arvate?
Ma ei tea selle üksikasju,
aga vähemalt üks kaameratest,
mis nad arvasid, et kustutati ära, polnud päris kaamera.
See oli võltskaamera,
mis sinna aastate eest paigaldati,
kui selles piiripunktis
asus väiksem kontor
ja see pidi ära hoidma selle,
et inimesed hüppavad üle aia ja jooksevad põhja poole.
Aga see oli lihtne 1990ndate võltskaamera,
mis polnud kuhugi ühendatud.
San Diego video võimekus on väga piiratud
ning see on enamuses ajast ja arust.
Seal polnud midagi, mis oleks...
Ma pole näinud midagi,
mis viitaks kustutamisele või ära kaotamisele.
Olgu. Niisiis...
Videot ära ei kustutatud.
Mingit videot ei kustutatud. Ei.
JUULI 2010
10 News on avastanud uusi üksikasju
immigrandi kohta, kes piiripunktis suri.
Just tehti avalikuks lahkamisaruanne
Anastasio Hernándeze vastuolulise surma kohta.
Kuid see tõstatab juhtunu kohta vaid uusi küsimusi.
San Diego kohtuarst
on märkinud surma põhjuseks
südamerabanduse, mille põhjustas rüselus korrakaitsega.
Kuid koroner leidis tema verest ka metamfetamiini,
mis tõstatab küsimuse,
et kas metamfetamiin võis rüselusele kaasa aidata.
TSIVIILHAGI TUNNISTUSED
Palun tutvustage ennast
ja öelge, keda te esindate.
Gene Iredale hagejate poolel,
ma olen siin Maria Pugaga, kes on kannatanu lesk.
Kas te mõistate, et olete vande all?
Mõistan.
Ja see vanne nõuab, et te räägiks tunnistust andes vaid tõtt?
Jah.
PIIRIVALVUR
Räägime lähemalt kokkupuutest hr Hernándezega.
Teie hinnangul käitus Anastasio
kainena, kas oli nii?
Ta ei tundunud purjus olevat.
Ja...
Relvi te ei leidnud?
-Ei. -Õige?
-Uimasteid leidsite? -Ei.
Niisiis...
Ta ei tundunud olevat uimastite mõju all, kas oli nii?
Ma ei tea, kas see oli nii.
Selleks hetkeks sõidutasite teie teda...
...punkti, mida kutsutakse Whiskey 2?
Just nii.
Ta pidi tagasi Mehhikosse minema?
Just nii.
Nii et te hakkasite talt käeraudu maha võtma.
Jah.
Kui te olite ühe käeraua ära võtnud,
hakkas ta liigutama nii palju,
et teie pidasite seda ohtlikuks.
Kas võib nii öelda?
Jah.
Siis te haarasite Anastasiost kinni?
Jah.
Ning teie vahel algas rüselus?
Jah.
Ta lõi valvureid.
Ta peksis ja vehkis nagu...
nagu alligaator.
Kui mõtlete telesaate "Krokodillikütt" peale
ja mida teeb krokodill, kui ta saagi kätte saab ja ta tapab,
siis ta hakkab rulluma ja visklema.
Kas te mäletate, et hr Hernández
lakkas ühel hetkel vastu hakkamast?
Ei mäleta.
Teie teada seda ei juhtunud?
Minu mäletamist mööda mitte.
Nii et te sekkusite ja kasutasite jõudu?
Jah, ma kasutasin füüsilisi võtteid.
Teie ei kasutaks sõna "jõud"?
Ei.
Aga te kasutasite jõudu, jah?
Mu meelest oleks parem kirjeldus füüsiliste võtete kasutamine.
Kas te teate, kuidas hispaania keeles
öeldakse: "Ma ei saa hingata"?
Ei tea.
Kas te kuulsite teda ütlemas:
"Ma ei saa hingata"?
Ei kuulnud.
Kui sa kisendad ja karjud,
siis see tähendab, et sa saad hingata.
Samal ajal teie
jälgisite rahvast, kes kogunes vaatama.
-Kas oli nii? -Jah.
Ja mõned rahva seast
ütlesid:
"Ärge olge nii jõhker," või midagi sarnast.
"Jätke järele." Just.
"Lõpetage tema löömine."
Just.
Ma ei mõistnud, mida nad...
Ma arvan, et tema enda karjumine, kui nad seda kuulsid...
Tema ise karjus:
"Ärge lööge mind, ärge tehke haiget."
Ja rahvas hakkas siis kaasa rääkima.
Nad lihtsalt kordasid seda, mida tema ütles.
Ma vaatasin seda ja siis rahvamassi.
Ma mõtlesin: "Misasja? Keegi ju ei löö teda."
Ta lebab lihtsalt maas
ja lööb oma pead vastu asfalti.
Ta teeb seda ise endale.
Nii et ma ei mõistnud, miks ta seda ütles.
Nii et ta lõi enda pead vastu maad?
Jah.
Meie peamine mure oli, et ta teeb endale viga
ja me ei tahtnud, et ta ennast või meid vigastaks.
Nii et üheks põhjuseks
oli tema enda ohutus, kas oli nii?
Just.
Ja pealtnägijad, rumalukesed, arvasid,
et tema vastu ollakse toored?
Just.
Ning nad ei mõistnud,
et hr Hernández lõi ise oma pead
ja tegi iseendale haiget, kas oli nii?
Ja nad ei mõistnud,
et agendid tegid oma tööd,
ei midagi enamat?
Et ta ei vigastaks ennast.
Jah.
Ja lõpuks see õnnestus neil,
aga kahjuks ta lakkas hingamast, kas oli nii?
Jah.
Vähemalt nii palju said nad teda aidata.
Tänan väga, Esel.
Mitteametlikult, kell 13:25.
Selleks hetkeks olid meil
valvurite antud tunnistused.
Meil oli video, kus polnud midagi näha.
Ja muud ei midagi.
Juhtum läbi.
Ma olen kaua ajakirjanikuna töötanud
JOHN CARLOS FREY UURIV AJAKIRJANIK
ja ma olen terve karjääri vältel
piirivalve kohta uudiseid kirjutanud.
Nii et kui Anastasio tapeti,
teadsin, et pean seda lähemalt uurima.
Kõigepealt
helistasin neile, kes vastutasid:
piirivalvesse, San Diego politseijaoskonda,
aga teavet oli ikka väga vähe.
Kuid olid olemas pealtnägijad,
keda on ka videolindistusel kuulda.
Politseil ei õnnestunud neid leida.
Nii et ma pidin neid jahtima hakkama.
Mul kulus kuskil kuu aega
intervjueerides piirist lõunas olevaid inimesi,
kes võisid juhtumiga kuidagi seotud olla.
Lõpuks leidsin ühe inimese,
kes oli tol ööl seal olnud.
Ta oli silla peal
ja ta oli seda filminud.
Tegu oli uue asitõendiga,
aga ta ei julgenud tunnistust anda,
sest ta kartis piirivalve kättemaksu.
Nii et ta ütles:
"John võib minuga ühendust võtta,
aga ma ei anna videot.
Ta ei tohi videot näha.
Aga ma ütlen talle,
mis ma nägin."
Kas te võiksite mulle selle loo
lahti seletada?
Ma olin viaduktil.
Otse nende kohal
ja nägin, mis Anastasioga juhtus.
Sa nägid nende nägusid?
Ma nägin nende nägusid.
Piirivalvurid...
Nad ütlesid, et Anastasio oli sõjakas.
Et ta võis olla narkojoobes.
Kas see juhtus nii?
Mina seda küll ei näinud.
Talle anti elektrilöök.
Ja teda peksti.
Mis pani sind telefoni välja võtma
ja seda filmima?
Ma kuulsin verdtarretavat karjet.
Aga seal all oli ka inimesi,
kes seda nägid ja mööda kõndisid.
Üks valvuritest pöördus nende poole
ja võttis nende telefonid
neilt käest ära
ja küsis: "Mida te filmisite?"
"Ma kustutan selle ära."
Sa kuulsid teda?
Jah.
Nii et ma lihtsalt...
Ma kardan koledasti.
Ma rääkisin temaga pikalt.
Ta oli tol hetkel 22-aastane
ja ta oli väga hirmul.
Nii et ta otsustas sellest vaikida.
Aeg läks edasi...
Möödus mitu kuud.
Aga ma sain ta telefoninumbri.
Ma saatsin talle juhtumeid,
mis olid väga kahtlased,
kus inimesi piiril tulistati või tapeti
või peksti läbi.
Nii rääkisin ta pehmeks.
Mul võttis kaks aastat,
aga lõpuks ta ütles:
"Ma saadan selle video sulle."
Ta saatis mulle CD
kirja sees
ning saatja aadressiks oli lihtsalt Disneyland.
Taevas halasta.
Kõndige edasi!
Põgene sealt.
Jumal küll.
Mine algusesse tagasi.
Oma tunnistustes ütlesid valvurid,
et ta tõusis püsti
ja üritas neid rünnata.
Ta sööstis nende poole,
ta lõi neid.
Aga siin näen, et ta lihtsalt lebab maas.
Las ma üritan
müra vähendada,
et me paremini näeks.
Sel hetkel
on kuulda, kuidas üks valvuritest
hüüab kolm korda järjest: "Lõpeta vastuhakk!"
Lõpeta vastuhakk!
Aga ta ei võitle vastu.
Mina saan asjast nii aru,
et ta ei ütle seda Anastasiole.
Ta ütleb: "Lõpeta vastuhakk,"
et kõik, kes seda näevad,
arvaksid, et see mees võitleb neile vastu.
Nüüd on näha, kuidas valvurid kogunevad ta ümber ja löövad teda.
On näha seda kätt ja seda rusikat.
Üks valvur haarab kuidagi tal pükstest.
Ma ei oska öelda, mida need valvurid mõtlesid,
aga jääb mulje, et nad üritavad talle õppetundi anda,
sest ta pole neile ohuks.
Mida me tahame?
Õiglust Anastasiole!
Millal me seda tahame?
Kohe!
Mida me tahame?
Õiglust Anastasiole!
Latiinode kogukond ütleb, et nad tahavad vastuseid
Anastasio Hernández Rojase surma kohta.
Eelnevalt avaldamata kahe aasta tagune video,
mille hankis ajakirjanik John Carlos Frey ja mis kanti üle
PBS-i kanalil reede õhtul,
on toonud kaasa uued nõudmised õigluse jalule seadmiseks.
Sarnased protestid
olid täna ka mujal,
näiteks Bostonis, Los Angeleses, Miamis ja San Franciscos.
Ära peida end märgi taha!
Ära peida end mundri taha!
John Carlos Frey, mis juhtumiga edasi saab?
Ma tean, et tsiviilhagi on algatatud. Mis edasi saab?
Me ei tea piirivalvurite nimesid.
Tegu ei ole kriminaalmenetlusega.
See perekond on oodanud kaks aastat,
nii et me loodame, et Kongressi liikmed näevad seda
ja aitavad seda kivi mäe otsa lükata.
JUULI 2012
Meil juba oli tsiviilhagi,
aga pärast avalikku pahameelt
otsustas justiitsministeerium asja lõpuks ette võtta.
Nad alustavad vandemeestega juurdlust,
et hinnata erinevate isikute kuritegelikku süüd.
Asi läheb edasi
ja tsiviilhagi käigus antakse tunnistusi.
PIIRIVALVUR
Te olete teadlik hetkel toimuvast vandemeeste juurdlusest.
On see tõsi?
Jah.
Ja see vandemeeste menetlus on kriminaaljuurdlus
seoses Anastasio Hernández Rojase surmaga?
Jah.
Olgu.
Sel õhtul
seoses hr Hernándezega,
kas on tõsi, et teie olite see, kes talle elektrilöögi andis,
ja te olite seal, kui ta lakkas hingamast?
Vastuväide. Alus puudub
ja ma soovitan sellele mitte vastata.
Kasutan oma õigust küsimusele mitte vastata.
Kohe
kui taserit kasutati,
läksite te peatama üht meest ja naist,
kellel olid kaameraga telefonid, õigus?
Kaitsja soovitusel
keeldun sellele küsimusele vastamast.
Te üritasite kasutada taserit,
kuigi ta ei võidelnud mitte mingil viisil vastu.
Ma keeldun sellele küsimusele vastamast.
Te uskusite, et see mees ja naine
olid vahejuhtumit filminud.
Kas oli nii?
Kaitsja soovitusel
keeldun sellele küsimusele vastamast.
Te tahtsite talle haiget teha.
Kas oli nii?
Keeldun sellele küsimusele vastamast.
Ja seejärel te ise
kustutasite nende telefonis olnud videod.
Õige?
Kaitsja soovitusel
keeldun sellele küsimusele vastamast.
Kui vandekohus on laiali läinud ega tee otsuseid,
võin sellele vastata.
Justiitsministeerium kinnitas,
et vandekohus uurib asja.
Tänasel pressikonverentsil
ütles Anastasio Hernández Rojase pere,
et see on samm õiges suunas.
Oleme kaks aastat võidelnud ja oodanud.
Ma olen tänulik justiitsministeeriumile,
et nad seda juhtumit uurima asusid.
Paistab, et justiitsministeerium tõepoolest teeb oma tööd.
Nad lubasid meile,
et nad kasutavad juurdlusel kõiki oma ressursse,
ning tundub, et just seda nad teevadki.
SEPTEMBER 2013
14 KUUD PÄRAST VANDEKOHTU KRIMINAALJUURDLUSE VÄLJAKUULUTAMIST
POLE JUSTIITSMINISTEERIUM JUHTUMI OSAS MINGIT UUT INFORMATSIOONI AVALDANUD.
10 News võttis ühendust riiklike prokuröridega.
Meile öeldi, et kuna tegu on aktiivse hagiga,
ei saa asja kommenteerida.
APRILL 2015
Vandekohus on uurinud
juba kolm aastat.
Me ei tea, kas nad on otsusele lähedal või mitte.
Me oleme küsinud, aga pole vastuseid saanud.
Me kõik teame, et nad on süüdi.
Ja mu lapsed küsivad: "Miks nad mu isa tapsid?"
Miks?
Ma ei tea, mida neile öelda.
Nad aina kasvavad
ja jätkavad elu selle valuga.
Niisiis...
Me tahame,
et õiglus jalule seataks.
NOVEMBER 2015
Justiitsministeerium teatas reedel,
et nad ei võta vastutusele ühtegi piirivalvurit
seoses Anastasio Hernández Rojase surmaga.
Justiitsministeeriumi sõnul polnud piisavalt tõendeid,
et algatada föderaalsüüdistusi valvurite vastu,
kuigi pealtnägija videolindistus
näitas, et teda peksti ja rünnati taseriga.
Föderaalametnikud arvavad, et piirivalvurid polnud pahatahtlikud.
Nad ütlevad, et metamfetamiin ta kehas mängis ta surmas rolli.
See on kohutav otsus
Anastasio pere jaoks,
kuid meie piirivalve
on juba pikka aega
olnud meie riigis täiesti karistamatu.
USA PIIRIVALVE PEAKONTOR WASHINGTON D.C.
Ma olen Raul Ortiz.
Ma olen USA piirivalve juht.
Oskate mulle öelda...
Mille poolest erineb piirivalve teistest korrakaitseasutustest?
Meie tegevus põhineb sügavatel traditsioonidel
ja ma olen väga uhke selle üle,
et meil on 98 aasta pikkune traditsioon,
mida me siiamaani järgime.
Me peame end poolsõjaväeliseks üksuseks,
nii et meie struktuur põhineb auastmetel.
35%, 36% minu ohvitseridest pärinevad sõjaväest,
nii et meil on sügavad traditsioonid.
Meie motoks on au ennekõike
ning me elame selle alusel.
Nii et...
Kas tunnete, et avalikkus mõistab teie tööd hästi?
Üldse mitte.
Minu meelest on väga valesti aru saadud sellest,
mis toimub
piiri ääres ja nendes kogukondades.
Me oleme väga suur korrakaitseorgan.
Kui mõelda meie pea 3000 ametnikule
ja pea 20 000 piirivalvurile,
pluss töövõtjatele ja teistele,
siis on 24 000 inimest seotud piirivalvega.
6,1 miljardi dollarine eelarve
on seotud USA piirivalvega.
See tähendab kohutavalt suurt pinget
ja samas ka kõrgeid ootusi,
et me anname endast kõik,
et kaitsta meie piire ning hoolitseda me kogukondade
ja üksteise eest.
Selles filmis
uurime me Anastasio Hernández Rojase juhtumit San Diegos.
Kas mäletate seda juhtumit?
Ma mäletan seda ähmaselt,
aga mitte piisavalt, et sellest rääkida.
Kas see toimus seal Whiskey 2 kohas? Jah.
Piirivalve on eksisteerinud pea 100 aastat...
Selle aja sees pole ühtegi korda
piirivalvurit surmava jõu kasutamise eest süüdi mõistetud.
Võiksite selle üle kontrollida.
Selle statistika.
Ja ma tahaksin... Jah.
Ma oleksin sellega ettevaatlik, sest...
Mul tuleb üks pähe:
Compian Ramos.
Kas neile ei antud armu?
Anti küll, aga nad mõisteti siiski süüdi, nii et... Jah.
Ja need süüdistused ei vasta...
Seda ei otsusta mitte meie, vaid nemad.
Riigiprokurörid, kes nende juhtumitega tegelevad
pärast juurdluste lõppu, nii et...
PIIRIVALVE TÕI VÄLJA VEEL MITU JUHTUMIT, KUS PIIRIVALVUREID OLI SÜÜDI MÕISTETUD.
ÜKSKI JUHTUM POLNUD SEOTUD SURMAVA JÕU KASUTAMISEGA.
Olgu.
Nii et probleem pole vastutuse võtmises.
Piirivalves on toimiv järelevalve ja vastutusele võtmine.
Järelevalve ja vastutusele võtmine toimib kenasti
nii tolli- ja piirivalveametis kui sisejulgeolekuministeeriumis.
Mu meelest lisame me järelevalvet aina juurde,
olgu selleks siis see,
et me vaatame üle enda jõu kasutamise poliitikat
või teeme koostööd teiste organisatsioonidega...
Nii et me püüdleme pidevalt
parema organisatsiooni loomise poole.
VEEBRUAR 2017
Kuigi justiitsministeerium
ei võtnud piirivalvureid vastutusele,
jätkasime me tsiviilhagiga.
Kuid valitsus oli apellatsioonidega
tsiviilhagi kolm aastat edasi lükanud.
Ja mina muretsesin,
et me kaotame tunnistajaid.
Ma muretsesin, et aeg kaob käest.
Nii et me otsustasime kokkuleppemenetluse kasuks.
SURNU PEREKOND NÕUSTUB MILJONI DOLLARISE KOKKULEPPEGA
Kõigepealt tahaksin rõhutada, et see kokkulepe pole õiglane.
Minu abikaasa elule ei saa hinda panna.
Me peame jätkuvalt mõistma hukka
piirivalve kuritegelikku käitumist.
Ma ei taha, et teised pered seda valu tunda saaks.
Ma ei taha...
veel Anastasioid.
See oli mu lemmik külastuskoht.
On möödunud palju aastaid, aga...
See kõik juhtus
justkui alles eile.
Ma näen, et sa tajud teda siiamaani.
Jah.
Mul on pilt Anastasiost.
Ja enne majast lahkumist ma räägin temaga.
Alati.
Kas ta ka vastab?
Ühel päeval kindlasti.
Aga see...
Ma olen võtnud kohustuseks...
võidelda oma abikaasa õiguste eest.
Kuid tsiviilhagi on lõppenud.
Vandekohus samamoodi.
Kõik on läbi.
Mulle tundub, et õigluse nõudmine
on sulle üks raske teekond.
Nemad uskusid, et kui nad annavad mulle tšeki, siis...
Et siis on kõik. Säh sulle õiglust.
Aga me peame sundima nad ennast kuulama.
Peab olema viis
panna nad mõistma,
et tegu oli ebaõiglusega.
BERKELEY, CALIFORNIA
BERKELEY JUURAKOOL CALIFORNIAS
Niisiis...
Täna hakkame uurima
rahvusvahelisi inimõiguste seadusi. Sel kursusel
räägime, mis on inimõigused
ja mis õiguskaitset need pakuvad.
Mina tahan ka,
et te mõistaksite, mida te ei tea
ja mida teil on vaja teada,
et vastata vajalikele küsimustele.
Piirivalve on sellele hagile loopinud kaikaid kodarasse
nii palju kui võimalik
ning meil on sellest kõrini,
sest meile on selge,
et terves selles asutuses on midagi mäda.
Andrea Guerrero lõunapoolse piiri kogukondade koalitsioonist
oli juurakoolis mu klassiõde.
Kui ta mulle Anastasio juhtumist rääkis,
olin ma viimased kümme aastat
töötanud kohtus õigusväliste tapmiste juhtumitega
Colombias ja Guatemalas
ning see kõik kõlas mulle vägagi tuttavalt.
Ma ütlesin: "Kas olete mõelnud
rahvusvahelisse kohtusse pöörduda?"
See on ainus koht, kus saab USAd inimõiguste rikkumise eest
kohtusse kaevata.
Nad ei saa kedagi vangi panna,
aga nad saavad esitada nõudmisi tervele piirivalve süsteemile,
sest see, kuidas meie defineerime
liigse jõu kasutamise USAs
võib rikkuda rahvusvahelist õigust.
Üleameerikalise komisjoni kohtunikud
on rahvusvaheliste inimõiguste eksperdid.
Nemad põhinevad oma otsustes
just nendele seadustele.
Mitte USA siseriiklikele seadustele.
Mis siis saab?
Mis on selle eesmärk?
Komisjon võib teha otsuse,
et USA on rikkunud inimõigusi.
See annab meile võimaluse
muuta seadusi USAs.
Selle hagi algatamiseks
peame juurdluse uuesti üle käima,
aga me peame ka õppima,
kuidas piirivalve töötab.
ÜHINGU "VÄGIVALD PIIRIL" KOOSOLEK
Meie järgmine külaline on väga vapper inimene.
Ta töötas varem piirivalves,
aga temast on nüüdseks saanud kriitik
ja vankumatu liitlane meie võitluses.
Jenn Budd.
Pedro
rääkis sellest,
kuidas piirivalvurid immigrantide kallal
toorutsevad ja metsikuid kuritegusid korda saadavad,
kuid piirivalvureid ei võeta kunagi vastutusele.
Võtame juhtumi, mis alles äsja aset leidis.
Nad väitsid, et noor mees haaras kivi
ja üritas piirivalvureid sellega tabada,
nii et tema pihta tuli neli korda lasta, mis tappis ta.
See on puhas jamps.
Asi pole ainult
migrantides.
Seda juhtub ka USA kodanikega,
kes piirivalvuritega kokku puutuvad.
Mul on sellega probleem.
Ma olin kuus aastat piirivalvur.
Ma lahkusin juunis 2001.
Tollal oli mul valida, kas võtta vastu ametikõrgendus
ja hoida enda teada kõik need asjad,
mida mu ülemus tegi,
või lihtsalt lahkuda.
Nii et ma panin ameti maha
ja alustasin seda teekonda,
kus ma üritasin mõista enda rolli piirivalvurina,
sest ma tundsin end kui osa kohutavalt julmast süsteemist.
Mul on kohutav süütunne
selle mundri kandmise pärast.
Nii sai minu eesmärgiks
rääkida tõtt piirivalve kohta.
Lõpuks
ühinesin lõunapoolse piiri kogukonna koalitsiooniga.
Ja Andrea palus mul
siia tulla ja ta ütles:
"Palun vaata Anastasio juhtumit
ja vaata, kas sa leiad midagi."
Maria Puga, Anastasio lesk, juhtus ka seal olema.
Ma ütlesin talle, mis ma ette võtan.
Ma ütlesin: "Ma ei tea, kas ma midagi leian."
Ja Maria kallistas mind ning hakkas nutma.
Ta ütles: "Ma teadsin, et kõik piirivalvurid ei saa halvad olla."
Nii ühinesin mina asjaga.
Zoe! Tule siia, Zozo.
Tubli tüdruk.
Sa oled nii tubli.
Tubli tüdruk, Zozo.
KUSKIL USA-MEHHIKO PIIRI LÄHEDAL
Tere, hr Frey. Mu nimi on Jenn Budd.
Ma olen endine USA piirivalvur.
Hiljuti paluti mul uurida Anastasio Hernándeze juhtumit.
Ma saan aru, et te olete seda teemat omajagu kajastanud
ja ma arvan, et on midagi, millest te pole teadlikud.
SAN DIEGO, CALIFORNIA
Kas olete näinud akronüümi CIT?
See tähendab kriitiliste juhtumite rühma.
Ma helistasin paarile tuttavale piirivalvurile.
Üks oli pärast 20 aastat postil valmis erru minema.
Ta polnud sellest kuulnudki.
Kuid kohtutoimikutes,
selle tsiviilhagi kohtutoimikutes,
on terve juurdluse käigus seda vaid üks kord mainitud.
Seda mainis kaitseadvokaat.
"Ma olen uurinud
San Diego politseijaoskonna uurimisaruannet
ja piirivalve CIT-i raportit."
Ma mõtlesin:
"Mis see siis on?"
Perekond ei teadnud, mis see CIT-i raport on.
Juristid ei teadnud, mis see CIT-i raport on.
See pole lihtsalt personaliosakonna raport?
Ma ei tea.
Kuid piirivalve
pole avalikult selgitanud,
mis see CIT-rühm on.
Ma leidsin selle ühest valitsuse dokumendist.
2010. aasta jõu kasutamise poliitikas
on kirjas:
"Juht, kes vastutab sündmuspaiga eest,
võib algatada paralleelse juurdluse,
kasutades kriitiliste juhtumite rühma."
Mina mõtlesin:
"Ahhaa."
Sest 2014. aastal
annab tolli- ja piirivalveamet välja uue jõu kasutamise juhendi
ning sealt on CIT täielikult eemaldatud.
Nad lihtsalt kustutasid selle ära.
Aga need on olemas?
Ma ei tea.
Tuleb leida piirivalvureid,
kes on valmis sellest rääkima.
PIIRIVALVURITE NIMEKIRI Anastasio Hernandeze juhtum
Olen ajakirjanik, kes uurib Anastasio Hernandeze lugu,
ja ma tahaksin teiega rääkida.
Halloo?
Tere. Ma soovin hr ... kätte saada.
Jah.
Tere. Mu nimi on John Carlos Frey. Ma olen ajakirjanik
ja uurin Anastasio Hernándeze lugu...
Head aega.
Halloo?
Tere, siin ..., ma ei saa kõne vastu võtta.
Mu nimi on John Carlos Frey.
See on tosina aasta eest toimunud juhtum
ja mulle väga meeldiks sellest teiega rääkida.
Õnnitlused ja ärge kohkuge.
Teiega räägib hiilgavaim mees, kellega kunagi kohtute.
Jätke oma nimi ja number ning ma helistan teile tagasi.
Jätka otse.
-Halloo? -Tere.
Kuidas läheb?
Hr ...?
Ma olen ajakirjanik John Carlos Frey.
Me teeme lugu Anastasio Hernández Rojase kohta.
12 miili järel pööra paremale.
Milles asi?
Asi on Anastasio Hernández Rojases.
See juhtus kuskil tosina aasta eest.
Ta oli seotud...
Oh ei, me isegi ei... Ma isegi ei tea, kes see on.
19 miili järel pööra vasakule.
Tere, hr ....
Tere.
Ma olen ajakirjanik.
Ma tean sind.
Ma ei kavatse rääkida, nii et tänan tulemast.
Olgu.
Tere, kuidas läheb?
Hästi. Keegi ei taha minuga rääkida.
Kuidas sul läheb?
Hästi.
Ma tahan rääkida paarist asjast.
Esiteks, kriitiliste juhtumite rühmad.
Ma ei tea, kas need on üldse olemas.
Leidsid sa midagi
lisaks sellele väiksele infokillule?
Noh...
Ma nägin Twitteris väikest välgatust
Tucsoni sektori ülema poolt.
Oota, ma laen selle telefoni alla.
Seal on kirjas:
"16. juunil oli Arizona piirivalvur
kasutanud jõudu
oma teenistusrelvaga."
Muud ei midagi.
Siis ma leidsin uudise kohalikust lehest, kus on kirjas,
et Nogalese politsei ilmus sündmuspaigale,
aga neil ei lubatud juurdlust alustada.
See, et nad Nogalese politsei eest teavet varjavad, on...
minu jaoks kummaline.
Kust sa tead, et sinna saadeti CIT-rühm?
Ei teagi.
Aga see on kahtlane.
NOGALES, ARIZONA
Naine ütleb, et Nogalese piirivalvur
tulistas teda pähe.
See naine väidab, et ta ei tea siiamaani,
miks tema vastu nii palju jõudu kasutati.
Siin on ABC 15 uurija Liliana Soto.
Tere hommikust.
Ma otsin kapral Mintzi.
Mintzi? - Jah. Toimus üks vahejuhtum
selle aasta juunis.
Piirivalvurid tulistasid üht naist pähe
ja ma tahtsin selle kohta mõned küsimused esitada.
Olgu. Üks hetk.
Suur aitäh.
Tere, ma olen John.
Seersant Angulo.
Kas panen maski?
Jah. Kuidas aidata saan?
Siin oli vahejuhtum.
Piirivalvurid tulistasid inimest kuklasse.
Kas teate seda?
Ma tean seda.
Ma ei saa seda kommenteerida.
Ma pole piirivalvest ega saa kommenteerida.
Kas saate öelda, mis protokolli
piirivalvega seotud tulistamiste korral kasutatakse?
Ei saa kommenteerida.
Nii et te ütlete, et ei saa mulle midagi öelda?
Just.
Kas see seal on ülem?
Ta ei räägi meiega.
Vabandage.
Kas te olete ülem Bermudez?
Just nii.
Me üritasime sees ühe politseinikuga rääkida
ja küsida, mis protokolli te kasutate
piirivalve puhul.
Kas teil on võimalik hetke rääkida?
Võin anda lühikese kommentaari. - Sobib.
Selle vestlusega seoses: meie ei aruta
teiste inimeste juurdlusi proffessionalismi
ja õiguslike aspektide tõttu.
Olgu. - Mis on teie küsimus?
Paari nädala eest
toimus üks vahejuhtum, kus piirivalvur tulistas naist pähe.
Tundub, et Nogalese politsei
polnud asjaga üldse seotud.
Just. - Kuidas see siis töötab?
Protokoll näeb ette,
et me ei algata kunagi juurdlust
piirivalvega seotud tulistamiste korral.
See on olnud nii
juba nii kaua kui ma mäletan.
Kas te teate CIT-rühmasid? C-I-T?
Kriitiliste juhtumite rühm. Jah.
Mis põhjusel nad sündmuskohale tulevad?
Mul pole aimugi.
Ma ei saa...
Ma tean, mis ma tean
ega tea, mida ma ei tea, nii et...
Núñez.
Hr Nuñez, mina olen John Frey.
Mis sul vaja, John?
Ma otsin teavet
teie kriitiliste sündmuste rühma ehk CIT-i kohta.
Internetist ei leia ma midagi.
Saada mulle e-kiri.
Olgu.
Kas need on olemas? Kas seda võid öelda?
Ma...kas tead...
Mul pole ausalt aimugi,
millest...
Millest ma räägin?
Jah.
Ma ei kinnita seda,
nii et palun ärge tsiteerige mind või midagi.
Saatke lihtsalt e-kiri, aitäh.
Tänan teid.
CIT on päris.
Teil on küsimusi. Siin on mõned vastused.
Siseteave, CIT-i esitlus.pdf
KRIITILISTE JUHTUMITE JUURDLUSE RÜHM
ASITÕENDITE KOGUMINE JA TÖÖTLEMINE
Mis on CIIT?
Loodud septembris 1987,
et uurida asutuse "kriitilisi" juhtumeid...
...säilitab ja kaitseb piirivalve terviklikkust.
Samaaegsed juurdlused. Tsiviilvastutuse vähendamine.
Kas olete nõus kohtuma ja lähemalt rääkima?
Mul on palju informatsiooni,
mida peaksite teadma.
See peaks avalikuks tulema.
Väga raske on tulla ja tõde paljastada.
Aga kui näed juhtumeid nagu Anastasio,
tekib palju küsimusi, mida ei saa eirata.
CIT oli...
ANONÜÜMNE ENDINE CIT-I AGENT
Programm, mis loodi, et uurida
olulisi, kriitilisi juhtumeid,
mida piirivalve juht pidas kriitilisteks juhtumiteks.
Kuid oli aegu, kus...
kus...
Mõned inimesed, tollased agendid.
Nad...
Nad põhimõtteliselt rikkusid asitõendid ära.
Sest nad ei taha...
Nad ei taha, et...
Nad ei taha öelda, et midagi on valesti.
Ja kui on
mingi koht, kus asutuses tekivad kahtlused,
et keegi
käitub sobimatult või...
või poliitika või seaduse vastaselt,
siis nad tahavad...
Parema sõna puudumisel: nad tahavad seda varjata.
Suur osa sellest oli seotud tsiviilvastutusega.
Paljud juhtumid olid seotud tsiviilkohtumenetlustega.
Nii et see oli...
See oli selleks tarbeks.
Nii kurb ja südantlõhestav kui Anastasio juhtum ka polnud,
ma ei usu, et see on ainus juhtum,
kus kinnipeetu surma oleks võinud ära hoida.
ANASTASIO SURMAST SAATI 2010. AASTAL
ON ÜLE 200 INIMESE SURNUD KOKKUPUUTES USA PIIRIVALVEGA
Täna toimus surnuvalve
noorele mehele, kes suri eelmisel nädalal
USA piirivalvuri kuuli läbi.
San Diego ametnikud uurivad,
kuidas jõululaupäeval suri mees,
kes oli piirivalve vahi all.
Pinged USA ja Mehhiko piiril tõusid taas
pärast seda, kui lasti maha 15-aastane mehhiklane.
17-aastast tulistas rinda USA piirivalvur...
Piirivalve väidab, et poiss oli ohtlik,
sest viskas kive üle rauast tara.
Järjekordne surmaga lõppenud tulistamine Texases.
Arreteerimise käigus
lasti maha viie lapse ema.
Ta istus oma auto juhiistmel.
Tulistamise kohta on kaks
väga erinevat kirjeldust.
Ühegi juhtumi puhul pole täit selgust saadud.
Piirivalve ütleb, et valvurid tegutsesid enesekaitseks.
Mitu juhtumit sa uurinud oled?
Nüüdseks vähemalt 45.
Ma vaatan PACER-ist,
kus on kõik föderaalsed juhtumid.
Valdav enamus on tsiviilmenetlused
ja ma lugesin neid menetlusi alates 90ndatest.
Piirivalvur väidab alati,
et teda visati kividega.
Ta ei saanud pihta,
aga pidi tulistama ja teise tapma.
See on seesama lugu üha uuesti ja uuesti.
Nii et sa vaatasid juhtumeid, kus on CIT, CIIT...
Või SET, jah,
mis tähendab sektori asitõendite rühma.
See kõik on üks ja seesama, eks?
Jah.
Ja iga tsiviilmenetluse puhul näeme kohalikke ametnikke.
Ja juristid ütlevad:
"Te ei kontrollinud sündmuspaika
ja kohale jõudes
toetusite te lihtsalt piirivalvele,
kes näitas teile asitõendeid."
Ja nad vastavad: "Jah."
Sa usud, et iga USA-Mehhiko piiril aset leidnud juhtumi puhul
on asjasse segatud CIT-rühm?
Jah.
Nad on kõikjal.
29. OKTOOBER 2021
JOHN CARLOS FREY JAGAB OMA AVASTUSI CIT-I KOHTA MARIA
JA LÕUNAPOOLSE PIIRI KOGUKONDADE KOALITSIOONIGA.
NAD EDASTAVAD SELLE MITMELE MEEDIAVÄLJAANDELE.
Üht USA piirivalve tundmatut üksust süüdistatakse
sekkumises juhtumites,
kus piirivalvur on kedagi tapnud.
Inimõiguste kaitsjad nõuavad Kongressi istungit,
et uurida väidetavat salajast uurimisüksust
USA piirivalves.
John Carlos Frey,
rääkige palun uuest informatsioonist,
mille olete leidnud
nende variüksuste kohta USA piirivalves?
Nad valmistavad asitõendeid,
nad töötlevad asitõendeid,
nad rikuvad asitõendeid
ja kustutavad neid,
et jõu kasutamine oleks õigustatud.
Just seda CIT teebki.
Nii see toimub.
Nad koguvad vaid asitõendeid, mis neid toetab,
ja nad rikuvad ära kõik asitõendid, mis neid ei toeta,
ja keegi ei saa juurdlust alustada.
Ja selle eesmärgiks
on süstemaatiline
kohustuste ja vastutuse kergendamine
asutuse jaoks.
35 aastat.
See on piirivalve kõige suurem saladus.
Neil puuduvad volitused, et üldse eksisteerida.
Pole ühtegi politseiametit,
olgu munitsipaalpolitsei amet
või föderaalpolitsei amet, mis võib
iseend uurida ilma igasuguse järelevalveta.
Ja just seda piirivalve hetkel teeb.
John Carlos Frey,
me täname, et meiega on
uuriv ajakirjanik,
kes on ulatuslikult uurinud
immigratsiooni Mehhiko piiril.
WASHINGTON D.C.
KAPITOOLIUMI KÜNGAS
Ma olen John Carlos Frey. - Tere.
Senaator, ma tänan teid teie pühendumuse eest.
Võtke heaks.
Kas võime maskid ära võtta? - Ikka.
Kui midagi sellist,
millele siin vihjatakse,
juhtuks mõnes kohalikus politseijaoskonnas
või šerifi jaoskonnas,
oleks terve riik raevus.
Seda tuleb ilmtingimata uurida. Kui mõelda sellele
ning hiljutistele raportitele ja kajastusele ajakirjanduses,
tuleb meil kahtlemata palju küsimusi esitada,
näiteks millised poliitikad, protokollid
ja protseduurid asutuses kehtivad?
See pole nagu siseasjade osakond,
kus nad jälgivad töötajate käitumist.
Seega on tegu tsiviilvastutusest kõrvalehiilimisega.
Me oleme kindlad,
et need uurimisrühmad
on kõikjal piiri ääres.
Kuid minu teada ei tohiks CIT
üldse eksisteerida,
sest piirivalvel pole volitusi,
mida võib anda Kongress,
omada juurdlusorganit.
Me ei leia Kongressist mingit jälge,
et neile oleks antud heakskiitu või rahastust.
Jah. Asi on tõsine.
16. NOVEMBER 2021
Istung on algamas.
Täna toimub esimene
sisejulgeolekuministeeriumi järelevalveistung
alates 16. jaanuarist 2018.
Tervitame sisejulgeoleku ministrit,
austatud Ale Mayorkast,
kes komitee ees tunnistust annab.
Ja sellega
annan sõna senaator Padillale.
Tänan, eesistuja.
Mul on mitu küsimust. Tänan, minister, et meie ette tulite.
Minu küsimused on seotud häirivate teadetega
tolli- ja piirivalveameti töötajate
käitumise ja tegude kohta.
Hiljutine kiri lõunapoolse piiri kogukondade koalitsioonilt
väljendab tugevalt muret
kriitiliste juhtumite rühmade kohta asutuses,
mis takistavad korrakaitsel piirivalvureid uurimast.
Selle kirja järgi
on need rühmad tegutsenud
mitukümmend aastat ja uurinud nende endi töötajaid
ilma volitusteta.
Minister Mayorkas, mis meetmeid
on sisejulgeolekuministeerium võtnud,
et tegeleda võimu kuritarvitamisega
nende kriitiliste juhtumite rühmade poolt?
Paar asja, kui ma tohin. Esiteks:
ma olen erakordselt uhke
nende meeste ja naiste üle,
kes USA tolli- ja piirivalveametis töötavad.
Ühe inimese väärkäitumine
ei tohi jätta varju suure enamuse meeste ja naise
kangelaslikkust ja ausust.
Meie ei salli
mitte mingisugust väärkäitumist
meie tööjõu hulgas,
olgu selleks USA tolli- ja piirivalv amet
või muu osa sisejulgeolekuministeeriumist.
Me juurime välja väärkäitumise kõikjal, kus see aset leiab.
PÄRAST JÄRELEVALVEISTUNGIT NÕUSTUVAD KAKS ENDIST TOLLI- JA PIIRIVALVEAMETI
VANEMAMETNIKKU INTERVJUUD ANDMA.
Mu nimi on James Tomsheck.
Ma töötasin kaheksa aastat piirivalve siseasjade osakonnas.
USA TOLLI- JA PIIRIVALVEAMET
Enne minu saabumist
polnud piirivalves mingit siseasjade osakonda,
nii et palju aastaid töötas piirivalve ilma,
et neid üldse keegi jälgiks.
Pandi paika, et mina hakkan juhtima osakonda,
mis tegeleb kõikide asutuse aususega seotud probleemidega.
Kuid kohale jõudes hämmastas mind,
kui ägedalt võideldi piirivalves selle vastu,
et siseasjade osakond
nende tegevust jälgib.
Kahjuks suhtus piirivalve siseasjade osakonda
vaid põlguse ja umbusuga.
Ma polnud teretulnud,
sest minu mõtteviis põhines korrakaitsel,
aga nemad nägid end pigem poolsõjaväelise asutusena.
PIIRIVALVE KOOLITUSVIDEO
Korrakaitsjaid õpetatakse
teisi kinni võtma,
aga sõjaväeline mõtteviis
valmistab sind ette
oma vaenlasi ründama ja võitu saama
surmava jõu abil.
JÕU KASUTAMISE VAHEJUHTUM
Ja iga kord, kui meil oli surmava jõu vahejuhtum,
tekkis meil sama vestlus.
Mina ütlesin:
"Te olete korrakaitse üksus.
Teie kohuseks on kaitsta avalikkust,
isegi kui nad ei ole Ameerika kodanikud."
Aga ma ei suutnud nende mõtteviisi muuta.
Nende tavapärane vastus mulle oli:
"Sa pole kunagi rohelist kandnud, nii et sa ei mõista seda."
2010. aasta suvel,
pärast hr Hernández Rojase ründamist,
sain juhtunust põhjaliku ülevaate
siseasjade agentidelt San Diego osakonnast.
Siseasjade agendid
kinnitasid, et hr Hernández Rojas
oli näoli maas, käed selja taga raudus,
kui teda taseriga rünnati.
Me teadsime seda,
sest piirivalve kriitiliste juhtumite rühm
kogus sündmuskohalt fakte ning nad
kandsid ette otse San Diego ülemale,
kes kandis ette piirivalve ülemale, kes kandis ette
tolli- ja piirivalveameti ülema asetäitjale.
Kui me olime juhtumi üksikasjad kindlaks teinud,
kutsus tollane ülema asetäitja
mind enda kontorisse ja ta
andis mulle otsese korralduse esitada väärad aruanded,
mille järgi oli hr Hernández Rojas
püsti ja ohjeldamatu
ja hakkas arreteerimisele aktiivselt vastu,
kui teda taseriga rünnati.
Teine probleem Hernándeze juurdluse puhul
oli informatsiooni varjamine.
Me saime teada,
et kriitiliste juhtumite rühm
kasutas halduskorraldust,
et illegaalselt hankida
lahkamisaruanne enne,
kui korrakaitse seda nägi.
Seejärel kasutasid CIT-rühma liikmed
seda dokumenti,
et konstrueerida
hoopis teistsugune lugu
teiste asutuste uurijatele lugemiseks,
TA OLI OHJELDAMATU
mis toetas arusaama,
et jõu kasutamine oli kohane ja õiguslik.
Tol hetkel uskusin mina,
et hr Hernández Rojas kaotas oma elu,
sest ta oli tarbinud suurtes kogustes metamfetamiini.
Alles aastaid hiljem sain teada,
et see, mida lahkamisaruandes
peeti metamfetamiiniks, oli tõenäoliselt
hoopis ravim, mida anti talle
taaselustamise katse käigus.
TSIVIILHAGI KOHTUTOIMIKUD NÄITAVAD, ET ARSTID ANDSID ANASTASIOLE
TAVAPÄRAST VERERÕHU RAVIMIT NIMEGA FENÜÜLEFRIIN
ENNE TEMA NARKOTESTI.
FENÜÜLEFRIIN VÕIB METAMFETAMIINI TESTIS ANDA VALEPOSITIIVSE VASTUSE.
Ma tahan öelda,
et paljud piirivalvurid on hoolivad inimesed,
kes täidavad
erakordselt keerulisi ülesandeid
viisil, mis on inimlik,
kuid paljud seda kahjuks ei tee.
Ja nende inimeste hulgas on ka
piirivalve kõrgema juhtkonna liikmeid.
Nii et Anastasio Hernández Rojase puhul...
Kas CIT-rühmad tegelesid selle juhtumi kinnimätsimisega?
Absoluutselt mitte. Olen neid süüdistusi näinud.
Nad ei teinud...
Seda juhtumit ei mätsitud mingil viisil kinni.
Seda juhtumit uuris mitu eri asutust.
Minult küsiti hiljuti halduskorralduste kohta.
Need kõik läbivad mitu juristide astet
enne, kui midagi sellist üldse teha saab.
Dokumenteeriti täpselt see, mis juhtus.
Aga ma ei hakka kommenteerima käimasolevat kohtuvaidlust,
et kas iga isiku käitumine oli kohane või mitte.
Sellega tegelevad vastavad juurdlusorganid.
Kuigi ma olen siinne ülem,
hoian ma sellest juurdlusest kõrvale.
Me andsime informatsiooni ja intervjuusid.
Aga mina ei hakka otsustama,
kas kõik oli kohane või mitte.
Siiski, kokkuvõttes...
Teie mehed peksid Anastasiot ja ta suri.
Kas see teid üldse liigutab?
Iga kord, kui keegi sureb või saab raskeid vigastusi,
mõjub see mulle rängalt.
Kuid need on vaid teie süüdistused.
Paljudele peredele, kes praegu kuulavad:
piirivalve variüksused on iseenesest kuritegelikud.
Nad võtsid meilt elusid ja ka lootuse
ning see ei saa nii jääda.
Leidsime jalajäljed.
Kätte saime.
Vaata! Kuula! Meil käimas on võitlus!
Nad hävitasid Anastasio juhtumi juurdluse
ja palju teisi juhtumeid.
Paljud pered kannatavad nagu minu oma.
Me saadame selge sõnumi,
et mitte keegi ei ole seadusest kõrgemal.
Isegi kui sa kannad ametimärki,
pead sa seadustest kinni pidama.
Me tahame saata
selge sõnumi, et nii
ei tohi enam juhtuda
ning me küsime:
kes ohjeldab piirivalvet?
AVALIKKUSE SURVE KASVADES
ALGATAB KONGRESS AMETLIKU CIT-RÜHMADE JUURDLUSE 24. JAANUARIL 2022
ENNE KONGRESSI JUURDLUSE LÕPPU
TEEB TOLLI- JA PIIRIVALVEAMET 3. MAIL 2022 AVALDUSE
Laialdase kriitika järel
eemaldatakse CIT-rühmad
USA piirivalvest.
Nad saadavad laiali need üksused,
mis on väidetavalt aastakümneid
asutuse kuritegusid kinni mätsinud.
PIIRIVALVE KINNITAB, ET NAD PIDEVALT HINDAVAD JA TÄIENDAVAD POLIITIKAID,
TAVASID JA PROTSEDUURE EESMÄRGIGA SÄILITADA VASTUTUST
JA LÄBIPAISTVUST NING TAGADA SEADUSTE JÄRJEPIDEVUS.
Täna on mälestusväärne päev.
Me ei tea ühtegi teist asutust
USA valitsuses,
mis nõnda kergelt karistustest pääseb,
ja täna nägime me kõik
iseenda silmadega,
et me saime võidu,
mis ei jää meie viimaseks.
Üleameerikaline inimõiguste komisjon
võtab esimest korda ette juhtumi
USA korrakaitseasutuse vastu.
Juristide sõnul
on see märgiline.
See otsus võib luua pretsedendi jõu kasutamise osas
riigi suurimale
korrakaitseasutusele.
Austatud komisjoni liikmed,
USA seadused ja piirivalve poliitika
võimaldab neil kasutada jõudu, mida peetaks liigseks
üleameerikaliste standardite järgi.
Me palume komisjonil nõuda,
et USA parandaks
enda jõu kasutamise seadusi ja poliitikaid,
mis on rikkunud Ameerika Deklaratsiooni
paragrahve 1, 2, 18,
25 ja 26.
Paneme need vanaisale?
Pane ise need sinna.
Niisiis.
Räägime siis lähemalt
rahvusvahelistest inimõigustest.
See juhtum räägib
karistamatusest piiril
ja kõigist neist viisidest,
kuidas riigiametnikud
tõde varjasid.
Ja just siit
saab õiglus alguse.
Õiglus sadadele peredele,
kes on kaotanud lähedasi piirivalve käe läbi.
Räägi mulle, mis juhtus.
Immigratsiooni agent tulistas mind.
Aga ma ei tea, miks.
Seepärast me seda uurimegi.
2025. AASTA APRILLIS LEIDIS ÜLEAMEERIKALINE INIMÕIGUSTE KOMISJON,
ET ANASTASIO HERNANDEZ ROJASE SURMA PÕHJUSTAS LIIGNE JÕU KASUTAMINE.
NAD LEIDSID, ET TEGU ON INIMÕIGUSTE RIKKUMISEGA
JA NÕUDSID KRIMINAALJUURDLUSE ALGATAMIST.
Tõlkinud: TransPerfect Media